**Program de instruire D4SEE pentru autoritățile publice locale din Regiunea Dunării**

Agenția pentru Dezvoltare Regională Sud Muntenia, în calitate de lider al proiectului **Danube4SEecosystem (D4SEE)**, împreună cu **Advanced Technology Systems**, partener în cadrul proiectului, lansează **Programul de instruire D4SEE dedicat autorităților publice locale**, cu scopul de a sprijini dezvoltarea economiei sociale și de a întări colaborarea cu întreprinderile sociale.

**Despre program**

Sesiunile de training și mentoring sunt organizate în cadrul proiectului *Danube4SEecosystem – Consolidarea dezvoltării Economiei Sociale prin implicarea Autorităților Publice Locale în ecosistemul de sprijin al întreprinderilor sociale pentru o piață a muncii mai incluzivă în regiunea Dunării*, finanțat prin **Programul pentru Regiunea Dunării**.

**Obiectiv**

Programul urmărește consolidarea capacității autorităților publice locale de a sprijini și de a colabora cu întreprinderile sociale, contribuind astfel la crearea unui ecosistem de economie socială mai sustenabil și mai incluziv.

**Temele abordate**

* Introducere în economia socială și antreprenoriatul social
* Cadrul legal, legislativ și financiar
* Colaborarea între întreprinderile sociale și administrația locală
* Întreprinderile sociale ca furnizori cu valoare adăugată
* Așteptările întreprinderilor sociale față de administrația locală
* Sprijin non-financiar pentru întreprinderile sociale
* Municipalitate mai verde, socială și transparentă – rolul întreprinderilor sociale
* Bune practici: municipalități care sprijină întreprinderile sociale

**Beneficiile pentru participanți**

* Acces la platforma digitală D4SEE pentru formare continuă și networking transnațional
* Informații despre cum să susțină întreprinderile sociale prin politici și finanțare
* Strategii pentru stimularea inovației și parteneriatelor
* Exemple de cooperare public-privată pentru dezvoltarea economiilor locale
* Certificat de participare la finalizarea programului

**Detalii organizatorice**

* **Perioada:** 22 septembrie – 10 octombrie 2025
* **Format:** hibrid (online prin platforma D4SEE și întâlniri fizice)
* **Durată:** 2 zile de instruire cu module tematice și sesiuni de mentorat personalizat

**Înscriere**

👉 Pentru a confirma participarea instituției dumneavoastră, completați formularul de înscriere disponibil aici: [**[link înscriere]**](https://docs.google.com/forms/d/18D4bMw8-wVJLuhFtUPyOdr7IrgkIsj4gP99sjixLGRg/viewform?edit_requested=true)

Vă așteptăm alături de noi pentru a contribui împreună la dezvoltarea unui ecosistem de economie socială mai puternic și mai incluziv în Regiunea Dunării!